ASP แจ่มไตรมาส 1/58 กำไรเพิ่มเป็น 210.09 ลบ.โต 119.73%
ASP แจ่มไตรมาส 1/58 กำไรเพิ่มเป็น 210.09 ลบ.โต 119.73%
14 พ.ค. 2558

บริษัทหลักทรัพย์ เอเซีย พลัส กรุ๊ป โฮลดิ้งส์ จำกัด (มหาชน) หรือ ASP และรวมของบริษัทย่อย แจ้งผลการดำเนินงานไตรมาส 1/58 สิ้นสุดวันที่ 31 มีนาคม 2558 มีกำไรสุทธิ 210.09 ล้านบาท หรือ 0.10 บาทต่อหุ้น เพิ่มขึ้น 119.73% เทียบกับช่วงเดียวกันของปีก่อนที่มีกำไรสุทธิ 95.61 ล้านบาท หรือกำไรสุทธิต่อหุ้น 0.05 บาท
เนื่องจากบริษัทมีรายได้ค่านายหน้าจากการซื้อขายหลักทรัพย์ในไตรมาสที่ 1 ของปี 2558 จำนวน 383 ล้านบาท เพิ่มขึ้นร้อยละ 70 จากไตรมาสเดียวกันของปี 2557 เนื่องจากภาวะตลาดหลักทรัพย์ที่ปรับตัวเพิ่มขึ้นทำให้ปริมาณการซื้อขายหลักทรัพย์เฉลี่ยต่อวันเพิ่มขึ้นร้อยละ 83 จาก 27,272 ล้านบาท เป็น 49,910 ล้านบาท ซึ่งมีผลให้ปริมาณการซื้อขายหลักทรัพย์เฉลี่ยต่อวันของบริษัทเพิ่มขึ้นร้อยละ 95 จาก 1,807 ล้านบาท เป็น 3,525 ล้านบาท
อีกทั้งค่าธรรมเนียมและบริการเปรียบเทียบกับไตรมาสเดียวกันปีที่แล้วเพิ่มขึ้น 49.73 ล้านบาท คิดเป็นร้อยละ 72 เนื่องจากการเพิ่มขึ้นของรายได้การจัดจำหน่ายหลักทรัพย์